CELEX: 32004R1776
Language: sl
Date: 2004-10-14 00:00:00
Title: Uredba Komisije (ES) št. 1776/2004 z dne 14. oktobra 2004 o določitvi zneska, ki ga morajo proizvajalci sladkorja plačati prodajalcem sladkorne pese, zaradi razlike med najvišjim zneskom dajatve B in zneskom te dajatve za tržno leto 2003/2004

15.10.2004   
            
            
               SL
            
            
               Uradni list Evropske unije
            
            
               L 316/65
            
         
      UREDBA KOMISIJE (ES) št. 1776/2004
   z dne 14. oktobra 2004
   o določitvi zneska, ki ga morajo proizvajalci sladkorja plačati prodajalcem sladkorne pese, zaradi razlike med najvišjim zneskom dajatve B in zneskom te dajatve za tržno leto 2003/2004
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1260/2001 z dne 19. junija 2001 o skupni ureditvi trgov za sladkor (1) in zlasti člena 18(5) te uredbe,
   ob upoštevanju naslednjega:
   
               (1)
            
            
               Člen 18(2) Uredbe (ES) št. 1260/2001 določa, da kadar je znesek dajatve B nižji od najvišjega zneska iz člena 15(4) te uredbe in po potrebi popravljenega v skladu s členom 15(5) te uredbe, morajo proizvajalci sladkorja plačati prodajalcem sladkorne pese 60 % razlike med najvišjim zneskom in dejansko zaračunanim zneskom dajatve B. Člen 9(1) Uredbe Komisije (ES) št. 314/2002 z dne 20. februarja 2002 o določitvi podrobnih pravil za izvajanje sistema kvot v sektorju sladkorja (2) določa, da se prej navedeni znesek za plačilo določi hkrati kot znesek osnovne proizvodne dajatve in v skladu z istim postopkom.
            
         
               (2)
            
            
               Za tržno leto 2003/2004 je Uredba Komisije (ES) št. 1430/2003 (3) postavila najvišji znesek dajatve B na 37,5 % intervencijske cene za beli sladkor in Uredba Komisije (ES) št. 1775/2004 (4) je določila dejansko zaračunani znesek dajatve B za zadevno tržno leto na 27,050 % intervencijske cene za beli sladkor. Zaradi te razlike je treba, v skladu z členom 18(2) Uredbe št. 1260/2001, določiti znesek, ki ga morajo proizvajalci sladkorja plačati prodajalcem sladkorne pese za tono sladkorne pese standardne kakovosti.
            
         
               (3)
            
            
               Upravljalni odbor za sladkor ni podal svojega mnenja v roku, ki ga je določil njegov predsednik –
            
         SPREJELA NASLEDNJO UREDBO:
   Člen 1
   Za tržno leto 2003/2004 se znesek iz člena 18(2) Uredbe št. 1260/2001, ki se nanaša na dajatev B in ki ga plačajo proizvajalci sladkorja prodajalcem sladkorne pese, določi na 5,151 EUR za tono sladkorne pese standardne kakovosti.
   Člen 2
   Ta uredba začne veljati tretji dan po objavi v Uradnem listu Evropske unije.
   
      Uredba je v celoti zavezujoča in se neposredno uporablja v vseh državah članicah.
      V Bruslju, 14. oktobra 2004
      
         
            Za Komisijo
         
         Franz FISCHLER
         
         
            Član Komisije
         
      
   
   
      (1)  UL L 178, 30.6.2001, str. 1. Uredba, kakor je bila nazadnje spremenjena z Uredbo Komisije (ES) št. 39/2004 (UL L 6, 10.1.2004, str. 16).
   
      (2)  UL L 50, 21.2.2002, str. 40. Uredba, kakor je bila nazadnje spremenjena z Uredbo (ES) št. 38/2004 (UL L 6, 10.1.2004, str. 13).
   
      (3)  UL L 203, 12.8.2003, str. 15.
   
      (4)  Glej stran 64. tega Uradnega lista.